ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขึ้นทะเบียนโรงงานผลิตสินค้าพืชพ.ศ. ๒๕๕๙ ตามที่กรมวิชาการเกษตรได้ออกประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขึ้นทะเบียนหน่วยรับรองโรงงานผลิตสินค้าพืช พ.ศ. ๒๕๕๘ เพื่อให้การควบคุมกำกับ ดูแลโรงงานผลิตสินค้าพืชเป็นไปอย่างมีประสิทธิภาพ และมีความสอดคล้องกับหลักเกณฑ์วิธีการ และเงื่อนไขตามประกาศกรมวิชาการเกษตรดังกล่าวอธิบดีกรมวิชาการเกษตรจึงออกประกาศไว้ดังนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขึ้นทะเบียนโรงงานผลิตสินค้าพืช พ.ศ. ๒๕๕๙ข้อ ๒[๑] ประกาศนี้ให้ใช้บังคับนับตั้งแต่วันถัดจากประกาศในราชกิจจานุเบกษาเป็นต้นไปข้อ๓ ในประกาศนี้ผู้ยื่นคำขอ หมายความว่าผู้ใดประสงค์จะขอขึ้นทะเบียนโรงงานผลิตสินค้าพืชกับกรมวิชาการเกษตรโรงงานผลิตสินค้าพืช หมายความว่า โรงคัดบรรจุโรงงานแปรรูป โรงรมสารเคมี และโรงรวบรวมหน่วยรับรองโรงงานผลิตสินค้าพืช หมายความว่าหน่วยตรวจประเมินและให้การรับรองโรงงานผลิตสินค้าพืชที่ขึ้นทะเบียนไว้กับกรมวิชาการเกษตรเพื่อทำหน้าที่ตรวจรับรองโรงงานผลิตสินค้าพืชตามมาตรฐานหลักปฏิบัติที่ดีในการผลิตสินค้าเกษตรด้านพืชและมาตรฐานสินค้าเกษตรภายใต้กฎหมายว่าด้วยมาตรฐานสินค้าเกษตรหนังสือสำคัญแสดงการขึ้นทะเบียนโรงงานผลิตสินค้าพืชหมายความว่า หนังสือสำคัญแสดงการขึ้นทะเบียนโรงงานผลิตสินค้าพืชจากกรมวิชาการเกษตรกมพ. หมายความว่ากองพัฒนาระบบและรับรองมาตรฐานสินค้าพืช กรมวิชาการเกษตรข้อ๔ คุณสมบัติของผู้ยื่นคำขอ(๑)บุคคลธรรมดาหรือนิติบุคคลที่เป็นเจ้าของโรงงานผลิตสินค้าพืช(๒)โรงงานผลิตสินค้าพืชต้องได้การรับรองมาตรฐานหลักปฏิบัติที่ดีในการผลิตสินค้าเกษตรด้านพืชหรือมาตรฐานสินค้าเกษตรภายใต้กฎหมายว่าด้วยมาตรฐานสินค้าเกษตรจากกรมวิชาการเกษตรหรือได้รับการรับรองจากหน่วยรับรองโรงงานผลิตสินค้าพืชตามประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขึ้นทะเบียนหน่วยรับรองโรงงานผลิตสินค้าพืช พ.ศ. ๒๕๕๘(๓)โรงงานผลิตสินค้าพืชซึ่งถูกเพิกถอนหนังสือสำคัญแสดงการขึ้นทะเบียนโรงงานผลิตสินค้าพืชจะขอขึ้นทะเบียนเป็นโรงงานผลิตสินค้าพืชตามประกาศนี้อีกไม่ได้จนกว่าจะพ้นกำหนด ๑๘๐ วัน นับแต่วันที่ถูกเพิกถอนหนังสือสำคัญแสดงการขึ้นทะเบียนโรงงานผลิตสินค้าพืชข้อ๕ การขึ้นทะเบียนโรงงานผลิตสินค้าพืช๕.๑ให้ยื่นคำขอตามแบบ กมพ.๒๑ ท้ายประกาศนี้ พร้อมเอกสารหลักฐานต่าง ๆ ต่อกองพัฒนาระบบและรับรองมาตรฐานสินค้าพืชกรมวิชาการเกษตร๕.๒เมื่อได้รับคำขอดังกล่าวแล้วเจ้าหน้าที่จะตรวจสอบคำขอและเอกสารหลักฐานตามที่กำหนดหากเห็นว่าถูกต้องครบถ้วนจะเสนออธิบดีกรมวิชาการเกษตรเพื่อพิจารณารับขึ้นทะเบียนเป็นโรงงานผลิตสินค้าพืชและออกหนังสือสำคัญแสดงการขึ้นทะเบียนโรงงานผลิตสินค้าพืช ตามแบบ กมพ.๒๑.๑ ท้ายประกาศนี้๕.๓หนังสือสำคัญแสดงการขึ้นทะเบียนโรงงานผลิตสินค้าพืชมีอายุ ๒ ปีนับแต่วันที่ออกหนังสือสำคัญแสดงการขึ้นทะเบียนโรงงานผลิตสินค้าพืชข้อ๖ โรงงานผลิตสินค้าพืชที่ได้รับหนังสือสำคัญแสดงการขึ้นทะเบียนโรงงานผลิตสินค้าพืชต้องปฏิบัติดังนี้๖.๑ให้ความร่วมมือแก่เจ้าหน้าที่กรมวิชาการเกษตรในการเข้าตรวจติดตามโรงงานผลิตสินค้าพืชหากพบข้อบกพร่องต้องดำเนินการปรับปรุงแก้ไขตามที่ได้รับแจ้งจากกรมวิชาการเกษตรพร้อมแจ้งการแก้ไขเป็นลายลักษณ์อักษรภายในระยะเวลา ๖๐ วัน นับแต่วันที่ได้รับแจ้งและสามารถขอขยายระยะเวลาออกไปได้อีก๓๐ วัน๖.๒ให้ความร่วมมือแก่คณะผู้ตรวจประเมินจากหน่วยงานรับผิดชอบ (Competent Authority) ของประเทศผู้นำเข้าในการตรวจประเมิน๖.๓ต้องไม่นำการขึ้นทะเบียนไปใช้หรืออ้างถึงในทางที่ทำให้เกิดความเสียหาย หรืออาจทำให้เข้าใจผิดในการได้รับการขึ้นทะเบียนนั้นๆ๖.๔หากมีการเปลี่ยนแปลงรายละเอียดตามที่ได้ขึ้นทะเบียนไว้ต้องแจ้งเป็นหนังสือให้กรมวิชาการเกษตรทราบภายใน๓๐ วัน นับแต่วันที่มีการเปลี่ยนแปลงข้อ๗ บทกำหนดโทษหากมีการฝ่าฝืนหรือไม่ปฏิบัติตามหลักเกณฑ์ตามที่กำหนดไว้ในประกาศนี้อธิบดีกรมวิชาการเกษตรหรือผู้ที่ได้รับมอบหมายสามารถแจ้งเตือน สั่งพักใช้หรือสั่งเพิกถอนหนังสือสำคัญแสดงการขึ้นทะเบียนโรงงานผลิตสินค้าพืชตามหลักเกณฑ์และวิธีการ ดังต่อไปนี้๗.๑ฝ่าฝืน หรือไม่ปฏิบัติตามประกาศหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารครั้งที่ ๑ให้เจ้าหน้าที่แจ้งเตือนผู้ได้รับหนังสือสำคัญแสดงการขึ้นทะเบียนโรงงานผลิตสินค้าพืชเป็นหนังสือ๗.๒ฝ่าฝืน หรือไม่ปฏิบัติตามประกาศหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากต่างประเทศผู้นำเข้าเกี่ยวกับความปลอดภัยด้านอาหารครั้งที่๒ โดยเป็นการฝ่าฝืน หรือไม่ปฏิบัติตามประกาศ หรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๑ เดือน นับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๗.๑ให้พักใช้หนังสือสำคัญแสดงการขึ้นทะเบียนโรงงานผลิตสินค้าพืชมีกำหนด ๑๕ วัน๗.๓ฝ่าฝืน หรือไม่ปฏิบัติตามประกาศหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารครั้งที่ ๓โดยเป็นการฝ่าฝืน หรือไม่ปฏิบัติตามประกาศหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยด้านอาหารภายในระยะเวลา๓ เดือน นับแต่วันที่ได้กระทำการฝ่าฝืน หรือไม่ปฏิบัติตามระเบียบหรือได้รับแจ้งเตือนตาม ๗.๑ให้พักใช้หนังสือสำคัญแสดงการขึ้นทะเบียนโรงงานผลิตสินค้าพืช มีกำหนด ๓๐ วัน๗.๔ในกรณีที่กรมวิชาการเกษตรพิจารณาแล้วเห็นว่ามีการฝ่าฝืนหรือไม่ปฏิบัติตามประกาศหรือผลจากการตรวจติดตามพบปัญหาด้านความปลอดภัยอาหารหรือได้รับการแจ้งเตือนจากประเทศผู้นำเข้าเกี่ยวกับความปลอดภัยอาหารซึ่งเป็นกรณีที่อาจก่อให้เกิดความเสียหายต่อเศรษฐกิจของประเทศหรือส่งผลกระทบต่อชื่อเสียงของประเทศเป็นส่วนรวมหรือมีข้อผูกพันทางการค้ากับประเทศผู้นำเข้ากรมวิชาการเกษตรจะสั่งพักใช้หรือเพิกถอนหนังสือสำคัญแสดงการขึ้นทะเบียนโรงงานผลิตสินค้าพืชก็ได้ข้อ๘ อธิบดีกรมวิชาการเกษตรหรือผู้ที่ได้รับมอบหมายมีอำนาจสั่งถอนคำสั่งพักใช้ก่อนกำหนดเวลาได้เมื่อเป็นที่พอใจว่าผู้ได้รับหนังสือสำคัญแสดงการขึ้นทะเบียนโรงงานผลิตสินค้าพืชได้แก้ไขปรับปรุงให้เป็นไปตามประกาศนี้แล้วข้อ ๙ กรมวิชาการเกษตรขอสงวนสิทธิ์ในการตรวจติดตามและสุ่มเก็บตัวอย่างตามความเหมาะสมข้อ๑๐ ค่าใช้จ่ายในการดำเนินการกรมวิชาการเกษตรจะไม่คิดค่าใช้จ่ายใดๆที่เกิดขึ้นจากการขึ้นทะเบียนโรงงานผลิตสินค้าพืชเว้นแต่รัฐบาลมีนโยบายให้เรียกเก็บค่าใช้จ่ายในการดำเนินการดังกล่าวได้ประกาศ ณ วันที่ ๔กุมภาพันธ์ พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. คำร้องขอหนังสือสำคัญแสดงการขึ้นทะเบียนโรงงานผลิตสินค้าพืช(แบบ กมพ ๒๑)๒. หนังสือสำคัญแสดงการขึ้นทะเบียนโรงงานผลิตสินค้าพืช(แบบ กมพ ๒๑.๑)(ดูข้อมูลจากภาพกฎหมาย)วิศนี/ปริยานุช/จัดทำ๒๙ กุมภาพันธ์๒๕๕๙นุสรา/ตรวจ๓ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๔๐ ง/หน้า ๙/๑๑ กุมภาพันธ์ ๒๕๕๙